**Gazdasági, Műszaki, Jogi, Környezetvédelmi Bizottság**

**TÁJÉKOZTATÁS**

Kisbér Város Önkormányzat Képviselő-testülete

**2024. május 09-ei** ülésére

Tárgy: bizottsági tagságról lemondás

**Tisztelt Képviselő-testület!**

Tarr-Pintér Dániel Róbert a Gazdasági, Műszaki, Jogi, Környezetvédelmi Bizottság külsős bizottsági tagja a mellékelt nyilatkozatot küldte, melyben lemondott a bizottsági tagságáról.

Magyarország helyi önkormányzatairól szóló 2011. évi CLXXXIX. törvény 30. § (2) bekezdése értelmében „*Az önkormányzati képviselő lemondhat a képviselő-testülethez intézett írásbeli nyilatkozatával is, melyet a polgármesternek” … „ad át vagy juttat el. Az írásbeli nyilatkozatot a képviselő-testület következő ülésén ismertetni kell.*

*(3) A lemondás nem vonható vissza.*

*(4) Az önkormányzati képviselő megbízatása megszűnik a képviselő által meghatározott, a lemondást követő egy hónapon belüli időpontban, ennek hiányában a lemondás bejelentésének vagy az írásbeli nyilatkozat átvételének napján.”*

(E tekintetben a bizottság külső tagjára ugyan azok a rendelkezések vonatkoznak, mint a képviselőkre.)

Fentiek alapján Tarr-Pintér Dániel Róbertnek a bizottsági tagsága 2024. április 18-án megszűnt.

Az önkormányzat SZMSZ-e szerint a bizottság 9 tagú. Tarr-Pintér úr lemondásával helyére lehetőség van új tagot választania a képviselő-testületnek.

Kérem, szíveskedjenek tudomásul venni Tarr-Pintér Dániel Róbert lemondását a Gazdasági, Műszaki, Jogi, Környezetvédelmi Bizottság külsős bizottsági tagi pozíciójáról.

Kisbér, 2024. május 3.

Andrási Tamás s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

tudomásul veszi, hogy Tarr-Pintér Dániel Róbert 2024. április 18-án lemondott a Gazdasági, Műszaki, Jogi, Környezetvédelmi Bizottság külsős bizottsági tagi pozíciójáról.

**Határidő:** azonnal

**Felelős:** Sinkovicz Zoltán polgármester